cyanic-selkie/wikianc huggingface dataset:
Rexhep Meidani
Under det første demokratiske valget i Albania i 1991 var han leder av den sentrale valgkomitéen. Og mellom 1992 og 1996 var han leder for det albanske senteret for menneskerettigheter. I 1996 sluttet han seg til det albanske sosialistpartiet og ble senere samme år utnevnt til leder.
Haakon VII-statuen på 7. juni-plassen
Statuen var det første større arbeid fra Aas, og regnes fremdeles som et hovedverk fra hans side. Med sin balanse mellom det naturalistisk presise, og det subjektivt sansede inntrykk av kongens sinn og personlighet, er statuen et godt uttrykk for Aas’ stil og metode.
Konkurransen
I forbindelse med Kong Haakon 7.s 85-årsdag i 1957 bekjentgjorde Oslo kommune at de ville avdekke et monument av Kongen på hans 100-årsdag 3. august 1972. Spørsmålet om plassering ble behandlet i 1964-65, og alternativene var Egertorget, 7. juni-plassen og det korte, smale gateløpet i Haakon VIIs gate. Plassering i gaten (mellom Klingenberggata og Munkedamsveien) ble vedtatt i desember 1965. En juryert konkurranse ble utlyst blant norske billedhuggere. I alt kom det inn 53 forslag. Nils Aas vant konkurransen med et forslag hvor kongen står i en positur som tilsvarer det endelige resultatet, og med en stålsirkel bak og over seg, dobbelt så høy som skulpturen.
Rexhep Meidani
Ved valget 24. juli 1997 var Meidani leder for en venstrekoalisjon og ble utnevnt til president.
John Cowper Powys
Biografi
Powys var født i Shirley i Derbyshire som sønn av viktoriansk geistlig og med slekt som hadde eiendommer ved den walisiske grensen. Hans mor nedstammet fra poeten William Cowper, derav mellomnavnet. Hans to yngre brødre, Llewelyn Powys og Theodore Francis Powys, ble også velkjente forfattere. John studerte ved Sherborne School og Corpus Christi College ved University of Cambridge, og ble selv lærer og foreleser. Som foreleser arbeidet han først i England, deretter på kontinentet og siden i USA hvor han bodde i årene fra 1904 til 1934.
Haakon VII-statuen på 7. juni-plassen
Konkurransen
Nils Aas vant konkurransen foran Ørnulf Bast, mens Per Palle Storm og Arne N. Vigeland delte tredjeprisen. Førsteprisen var 25 000 kr, andreprisen var 20 000 kr, mens tredjeprisvinnerne delte 15 000 kr. I juryen for konkurransen satt ordfører Brynjulf Bull, fhv ordfører Rolf Stranger og tre billedhuggere: Nils Flakstad, Knut Steen og den danske professor Povi Sødergaard.
John Cowper Powys
Biografi
Mens han var i USA ble hans arbeid utfordret av forfatteren Theodore Dreiser. Han ble opptatt i offentlig ordskifte med Bertrand Russell og deretter med filosofen og historikeren Will Durant: han ble kalt inn av forsvaret i den første sedelighetsrettssaken mot James Joyces roman Ulysses, og ble nevnt med samtykke i selvbiografien til den amerikanske feministen og politiske anarkisten Emma Goldman. Han skapte seg et navn som poet og essayist før han bevegde seg videre med å skrive en rekke kritikerroste romaner som utmerket seg med deres unikt detaljerte og intenst sensuelle gjenskaping av tid, sted og karakter. De beskrev også en opphevet tilstand av bevissthet fra mystisk åpenbaring, eller fra en erfaring av ekstrem vellyst eller smerte. De best kjente av disse romanene er A Glastonbury Romance og Wolf Solent. Han skrev en del filosofiske verker og om litteratur, blant annet et pionerarbeid om Dorothy Richardson.
Norsk Skog- og Landarbeiderforbund
Norsk Skog- og Landarbeiderforbund er et tidligere norsk fagforbund. Forbundet ble opprettet i 1927 etter at Norsk Skog- og Jordbruksarbeiderforbund, som ble stiftet i 1912, brøt sammen i 1924. Norsk Skog- og Landarbeiderforbund skulle ivareta interessene til skogs- og fløtningsarbeidere, arbeidere i landbruket og gartnerier og andre arbeidere på bygdene. Forbundet var tilsluttet LO frem til det inngikk i Fellesforbundet i 1988.
Forbundet var involvert i Julussakonflikten i 1927 og Randsfjordkonflikten fra 1929.
Formenn
Kommisarisk forbundsleder 1941-1945, Rolf Jahrmann
John Cowper Powys
Biografi
Etter å ha kommet til Storbritannia bodde han i England en kort tid før han flyttet til Corwen i Wales, hvor han skrev historiske romanser, inkludert to med handling fra Wales, og magisk fabelprosa. Han flyttet senere til Blaenau Ffestiniog, en liten landsby i Gwynedd i nordvestlige Wales, hvor han ble inntil han døde i 1963.
Verker
Powys' romaner er kjente også for sine massive størrelse og tallrike figurer og kan være vanskelige tilgjengelig for enkelte på grunn av deres utallige referanser til walisisk kultur og mytologi. Powys' animistiske verdenssyn, som i A Glastonbury Romance, skjenket livløse gjenstander som solen med sjel og synspunkter. Appellen i Powys’ tekster unngår noen lesere mens andre blir berørt av hans utfordrende verker som har aldri vært moteriktig, men har dog vunnet en lojal leserkrets. De har blitt priset av ulike forfattere som Henry Miller, Robertson Davies, og Margaret Drabble, foruten kritikeren også George Steiner.
Powys var også en av de største litterære brevskrivere på 1900-tallet: hans korrespondanse kan sammenlignes med den til Charles Olson i sin aktualitet og intellektuelle omfang. En samling av hans brev til hans livslange venn og biograf Louis Wilkinson (selv best kjent for hans nære tilknytning til mystikeren Aleister Crowley) ble utgitt i løpet av hans levetid, men siden har ytterligere bind blitt utgitt posthumt.
Bibliografi
Romaner
Noveller
Annet
Haakon VII-statuen på 7. juni-plassen
Konkurransen
Aas hadde sendt inn 2 forslag, og det andre forslaget ble også premiert. Forslaget viser kongen stående foran en gruppe svømmende figurer. Dette forslaget ble laget natten før innleveringsfristen.
Aas’ seier i konkurransen ble kommentert i flere aviser, og Aftenposten skrev at «når den non-figurative Nils Aas slår ut eldre kunstnerkolleger på deres egen hjemmebane er det fristende å slå stort på og si at denne konkurransen markerer et endelig tidsskille.»
Løsningen
Allerede i konkurranseutkastet i 1967, var det klart at Kongen skulle stå framoverlent, og at han skulle holde uniformsluen over brystet med høyre hånd. Ideen med den framoverlente figuren fikk Aas en dag han besøkte Arnold Haukelands atelier, og reagerte på at Haukeland hadde sveiset opp ei tre meter lang stang, tilfeldig skjevt. Aas reagerte først på dette som håndverksmessig slurv, før han så det vakre ved skråningen.
Arbeidet med skulpturen tok lang tid, og Aas har i flere intervju fortalt om hvordan både det trange uterommet og den bakenforliggende sirkelen bød på utfordringer. Sirkelen hadde for Aas først en estetisk og rommessig funksjon, men ble av jury og kritikere tillagt meningsbærende symbolsk betydning. Det var blant annet et grep som skulle sikre rom rundt statuen i et trangt, dypt og smalt gateløp. Arbeidet løsnet først da Aas i 1970 fikk kommunens aksept for å flytte statuen fra gateløpet og opp til 7. juni plassen. På denne plassen ble sirkelen overflødig, og kongefiguren ble trukket ut, enda slankere, steilere og stoltere.
Kåre Valebrokk fortalte om debatten om hvordan statuen fremsto som «Motstanderne trev til de underligste argumenter mot verket da det ble avduket. Verst var det at kong Haakon var uten lue, forsto jeg. Ille var det også at han så ut som han svaiet i vinden. For var det noe vår konge ikke hadde gjort da det gjaldt som mest, var det å svaie i vinden. Tvert imot. Han sto som en påle der de fleste andre rundt ham vek.»
Vurderingene
Selv om denne statuen tydelig er et uttrykk for «Aas' egen metode», har den også mer enn de fleste av hans arbeider klare inspirasjonskilder; forbilder som ikke hadde mange andre etterfølgere i Norge på den tiden.
I ettertid har statuen fått mange rosende karakteristikker:
I flere sammenhenger (også fra Rolf Stranger som jurymedlem) ble det bemerket at det var i strid med forsvarets uniformsreglement at Kongen holdt lua i hånda. Aas kommenterer selv dette slik i ettertid :
Port of Bristol Police
Port of Bristol Police er en liten, spesialistert britisk politistyrke, med ansvar for Bristols havneområde. Dette inkluderer både havnene Avonmouth og Royal Edward Docks i Bristol og Royal Portbury Dock i North Somerset.
Tjenestemennene har begrenset politimyndighet i området som eies av havnemyndighetene og på steder opptil en mile utenfor dette.
Styrken har ikke kapasitet til å etterforske alvorlige forbrytelser, disse håndteres derfor av den regionale politistyrken Avon and Somerset Constabulary.
Port of Felixstowe Police
Port of Felixstowe Police er en liten, spesialisert britisk politistyrke med ansvar for havnen i Felixstowe.
Politimyndighet
Tjenestemennene har full politimyndighet på området som eies av Port of Felixstowe og på steder opptil en mile fra dette området. Styrken har ikke kapasitet til å etterforske alvorlige forbrytelser, som derfor håndteres av den regionale politistyrke Suffolk Constabulary.
Svaleveien (Oslo)
Svaleveien (1A–15B, 2–12B) er en vei på Simensbråten i bydel Nordstrand i Oslo. Den går fra Vårveien til Simensbråtveien. Et stykke mellom Fiolveien og Simensbråtveien er imidlertid ikke-kjørbar gangvei.
Navnet ble vedtatt i 1915.
Høvik kirke
Høvik kirke er en korskirke fra 1898 i Sandviksveien i Bærum kommune, Viken fylke.
Bygget er i tegl og har 500 plasser. Kirken ble innviet 31. mars 1898.
Historikk
I 1891 ble det bestemt at det skulle reises en ny kirke for Østre Bærum. Etter mye turbulens falt valget i 1894 på en kirketomt som ble tilbudt av grosserer Frithjof Plahte. Plahte hadde allerede i 1880 innsamlet et pengebeløp til anskaffelse av akkurat denne tomten.
Byggingen av kirken tok til i 1895, etter tegninger av arkitekt Henrik Nissen, Kristiania. Byggmester Lorentz Christian Wagle var ansvarshavende for oppføringen. Kirken er utført i upusset rød tegl, med enkelte detaljer i glasert sort tegl og kalkpussede overflater. Kirken er utført i en livlig engelskinspirert nygotikk, og danner et markant, asymmetrisk motiv ved Drammensveien med trappegavler, fremspring, spir og fialer.
Ole Nafstad
Ole Sverre Nafstad (født 20. februar 1946 i Bærum) er en norsk tidligere roer. Han representerte Bærum Roklubb. Han tok sølv under Sommer-OL i 1976 i Montreal i firer uten styrmann sammen med Arne Bergodd, Finn Tveter og Rolf Andreassen. Nafstad tok også sølv i europamesterskapet i firer uten styrmann i 1971, samt bronse i 1973. Han deltok også i Sommer-OL 1972 i München.
Carabus convexus
Carabus convexus er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World.
Utbredelse
Carabus convexus finnes i nesten hele Europa, men er noe sjeldnere helt i sørvest. Den er utbredt østover i Asia. Fantes i Norge tidligere.
Utseende
Carabus convexus er mellom 20-30 mm lang. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene mangler lengdestrimler, men har langsgående små rekker av dannet groper og forhøyninger. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).
Levevis
Carabus convexus er vanligvis nattaktiv og lever som predator på andre dyr. De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hilde
Hilde er en yngre (dansk) form av kvinnenavnet Hilda, som igjen er en norsk kortform av sammensatte navn med forleddet Hild-. Forleddet kan komme av det norrøne hildr som betyr «strid» eller «kamp», eller av det gammelhøytyske hiltja som har samme betydning. Dette ble benyttet usammensatt som kvinnenavn. Videre var det også navnet på en valkyrie.
Hilde er også et svensk mannsnavn, men svært sjeldent.
Hilde inngår i en rekke sammensatte navn, blant annet kvinnenavnene Hildeborg, Hildefrid, Hildegard, Hildegarda, Hildegarde, Hildegunn, Hildevig og Mathilde og mannsnavnene Hildebrand og Hildegrim.
Utbredelse
Navnet Hilde var svært populært i Norge på 1960-tallet og frem til omtrent 1970, da det gikk sterkt tilbake. Navnet var første gang blant de ti mest brukte jentenavnene i Norge i 1960 (6.-plass) og siste gang i 1979 (9.-plass). Det er imidlertid fortsatt det trettende mest brukte kvinnenavnet i Norge (per 1. januar 2006). Navnet er også brukt som etternavn, uavhengig hvilket kjønn, men svært sjeldent.
Norsk navnedag for Hilde er 15. desember.
Ifølge Statistisk sentralbyrå er det 18327 kvinner i Norge som har Hilde som første fornavn, mens 11585 kvinner har Hilde som eneste fornavn.
Ferenc Mádl
Ferenc Mádl (født 29. januar 1931, død 29. mai 2011) var en ungarsk politiker. Har var Ungarns president fra 4. august 2000 og fratrådte embedet 7. august 2005. Mádl ble etterfulgt av László Sólyom.
Mádl var utdannet jurist og foreleste som gjesteprofessor ved flere universiteter. I 1992 var han leder for en kommisjon som hadde som formål å få tilbake kunst som sovjetiske styrker hadde konfiskert fra Ungarn etter andre verdenskrig.
Mádl ble i 2002 tildelt storkors av St. Olavs Orden. I 2001 mottok han Den hvite ørns orden fra Polens president.
Konsistoriet desember 1536
Konsistoriet desember 1536 var det tredje konsistorium hvor pave Paul III kreerte kardinaler. Det ble holdt 22. desember 1536 i Vatikanet.
Det ble kreert 11 kardinaler, hvilket brakte det totale antall kreert av Paul III til 20. To av de som ble kreert ved dette konsistoriet ble senere paver.
Oscar Gatto
Oscar Gatto (født 1. januar 1985 i Montebelluna) er en tidligere profesjonell italiensk landeveissyklist.
Han tok sin første profesjonelle seier da han vant 3. etappe av Giro di Sardegna i februar 2009. I 2013 vant han klassikeren Dwars door Vlaanderen.
Svaneveien (Oslo)
Svaneveien (1–31B, 2–28B) er en vei på Abildsø i bydel Østensjø i Oslo. Den går nordøstover fra Enebakkveien og ender som blindvei et stykke etter Grågåsveien.
Navnet ble vedtatt i 1953 og viser til fuglelivet ved Østensjøvannet.
Sad But True
Sad but True er et spor av Metallica fra deres studioalbum Metallica fra 1991. Sangen ble gitt ut som siste single fra albumet, i februar 1993. Kid Rock brukte et utdrag fra sangen i sin sang, American Bad Ass.
Teksten er basert på en film fra 1978 kalt, Magic, og handler om frykten for å sovne om kvelden. Sangen handler som filmen, i hovedsak om en ond del av en person som prøver å ta kontroll over vedkommende.
Konsertfremførelser
Sad but True er som regel alltid en del av Metallicas konsertprogram, og har blitt spilt over 800 ganger. Sangen var også en del av Metallicas S&M-prosjekt, hvor den ble fremført av bandet akkompagnert av San Francisco-symfoniorkester og Michael Kamen.
Río San Juan
Río San Juan er en 192,06 km lang elv som renner fra Nicaraguasjøen til Det karibiske hav. Langs det meste av løpet sitt danner elva grensa mellom Nicaragua og Costa Rica.
En vannvei
Allerede på 1530-tallet hadde spanjolene funnet denne vannveien som nesten forbinder Atlanteren og Stillehavet. Byen Granada, grunnlagt i 1524, fikk dermed en sjøvei mot Det karibiske hav. Blant de mange handelsvarene som fant veien opp denne elva, var også slaver fra Afrika. Pirater fra England, Nederland og Frankrike fant imidlertid også veien opp elva, og Granada ble flere ganger på slutten av 1600-tallet angrepet og plyndret av pirater. På grunn av den lave vannstanden i elva kom gjerne piratene oppover i kanoer. Festningsanleggene i El Castillo ble da bygd for å hindre videre piratangrep mot Granada og de tettbebygde områdene på vestsida av Nicaraguasjøen.
Kanalprosjekt
Gullrushet i California fra 1849 av skapte en stor trafikkøkning på elva. På kort tid ble det opprettet dampskipsruter oppover elva og over Nicaraguasjøen til det smale Rivas-eidet. Dette inspirerte til planer om å grave en kanal fra Det karibiske hav til Stillehavet, hvor en oppmudret og utvidet Río San Juan skulle utgjøre den lengste delen av vannveien. Videre så man for seg å seile over Nicaraguasjøen, og så grave en kanal over det relativt smale eidet ved Rivas. Da Panamakanalen ble åpnet i 1914, døde imidlertid ideen bort. I det siste tiåret har man imidlertid vekket ideen til live. Siden vannet i elva er svært grunt, ville dette nødvendiggjort store endringer i landskapet, noe som igjen ville medføre store endringer i økologien. De politiske sidene rundt grenseforholdet med Costa Rica ville også vært problematiske.
Økologi
San Juan-elva er blant de få elvene i verden med hai. Oksehaien går nemlig opp elva til Nicaraguasjøen. Siden det meste av elveløpet går langs uberørt regnskog, oppviser elva og elvebredden et rikt biologisk mangfold.
William Howard Russell
William Howard Russell (født 28. mars 1820 i Tallaght i County Dublin i Irland, død 11. februar 1907 i London) var en irsk reporter for avisa The Times og ble ansett for å ha vært en av de første moderne krigskorrespondentene etter at han brukte 22 måneder på å dekke Krimkrigen og spesielt Charge of the Light Brigade.
Bakgrunn
William Howard Russell studerte ved Trinity College i Dublin og så for kortere tid ved University of Cambridge.
Journalist
Han journalist arbeidet Russell i Irland fra 1841 for avisen The Times. Den mangeårige (1841 til 1877) utgiver av avisen, John Thadeus Delane, hentet ham i 1843 til London.
Krigskorrespondent
Som ung journalist dekket han en del av første slesvigske krig mellom de danske og prøyssiske styrker i 150.
Det ble under krigen satt ut rykter om at han ikke fortjente suksessen han fikk som reporter fordi han ikke gjorde så mye mer enn å drikke brennevin og røyke sigaretter og lot andre gjøre jobben for ham. Dette ryktet var ikke sant med det førte imidlertid til at Russell ble svartelistet fra enkelte kretser og den britiske kommandanten Lord Raglan rådet sine offiserer til å nekte å snakke med reporteren.
Reportasjene hans var av stor betydning fordi publikum for første gang fikk muligheten til å lese om virkelighetens krigføring.
Senere virke
I 1856 ble Russell sendt til Moskva for å beskrive kroningen av tsar Alexander II, og senere ble han sendt til India der han var vitne til beleiringen av Lucknow (1858). I 1861 dro Russell til Washington. Dagbøkene hans fra tiden i India og fra den amerikanske borgerkrigen ble senere publisert. Russell returnerte til England i 1863.
I 1866 dekket han den østerriksk-prøyssiske krig. Senere skildret han med stor formidlingskraft Pariserkommunen (1871). I Sør-Afrika rapporterte han i 1879 fra Zulukrigen.
Han ble adlet i 1895.
Wellington Burtnett
Burtnett vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.
Dal biji
Dal biji er et lett rett fra det indiske kjøkken; den er tilberedt av linsemel og av cantelopemelon.
Silje
Silje er et nordisk kvinnenavn dannet som en kortform av Cecilie, som har romersk opprinnelse og betyr «blind». Navnet er vanlig i Norge og noe brukt i Danmark og Sverige.
Etymologi
Silje er en nordisk skrivemåte av Cilie, en kortform av det latinske kvinnenavnet Caecilia/Cecilie – og dette er igjen hunkjønnsformen av slektsnavnet Caecilius som er dannet av det latinske adjektivet caecus, «blind».
Utbredelse
Silje er kjent brukt i Norge første gang i 1847. I begynnelsen var navnet mest brukt i Oslo, Rogaland og Hordaland. Navnet kom først i vanlig bruk i Norge på begynnelsen av 1960-tallet, og det var særlig populært som navn på nyfødte jenter i perioden ca. 1980–2000. Det har siden gått noe tilbake.
Silje har norsk navnedag 22. november.
Kjente personer med navnet
Personene i listen er ordnet kronologisk etter fødselsår.
Operasjon Angerens dager
Operasjon Angerens dager er navnet på en israelsk militæroperasjon i Gaza høsten 2004. Operasjonen fokuserte på byene Beit Hanoun, Beit Lahia, samt flyktningleiren Jabalya. Israel begrunnet den militære aksjonen med at det var et svar på et bombeangrep på byen Sderot i Israel. Israel anklaget Hamas for å stå bak. Det hadde i ukene før vært en rekke dødbringende konfrontasjoner mellom partene.
Navnet på operasjonen kommer fra jødisk tradisjon.
Bakgrunn
Israel begrunnet den militære aksjonen som et svar på gjentatte rakettangrep fra Gaza mot israelske bosettinger inne i Gaza og mot israelske byer og landsbyer rett over grensen. Det er antatt at den utløsende årsaken var en hendelse som skjedde den 29.september da to skolebarn ble drept etter at en Hamas-rakett hadde landet i byen Sderot. Mange observatører mente imidlertid at den egentlige årsaken bak militæroperasjonen var at Ariel Sharon ville vise styrke før han trakk bosetterne ut av Gaza.
Det hadde i ukene før den israelske militæroperasjonen være økende uro og vold på Gazastripen. Det hadde vært en rekke dødbringende trefninger mellom partene. Den økende uroen kom trolig som en konsekvens av at den israelske regjeringens målsetning om å trekke både militære styrker og bosettere ut av Gazastripen i løpet av 2005. Det har blitt antatt at palestinske militante ville at verden skal få inntrykk av at israelerne ble jaget ut av Gazastripen, mens Israel på sin side var ivrig etter å ramme de militante så hardt som mulig før de trakk seg ut. Flere observatører i området mente at Ariel Sharon gjennomførte angrepet for å vise styrke før israelerne etter planen skulle trekke bosettere og soldater ut av Gaza.
Resultat av angrepet
Jabaliya og de to byene Beit Lahiya og Beit Hanoun var de stedene i Gaza som ble hardest rammet av det israelske angrepet. Hundrevis av palestinere mistet sine hjem. Rundt ett hundre hus ble jevnet med jorda, enda flere ble ødelagt. Rundt 50 verksteder og butikker langs hovedveien på Gazastripen var blitt ødelagt av stridsvogner og bulldosere. Lampestolper og el-kabler lå strødd langs veiene like etter at militæroperasjonen ble avsluttet. Store deler av området ble uten vann og elektrisitet.
Høstmarinøkkel
Høstmarinøkkel (Botrychium multifidum) er en plante i ormetungefamilien.
Den er sjelden i Norge og er funnet på bråter og sandig eng- og skogsjord, som på Østlandet og i Nord-Norge. Best synes arten å holde seg på indre Østlandet (Hedmark, Oppland), men også her er den i tilbakegang. Årsaker til tilbakegangen er ikke kjent, men gjengroing er mest sannsynlig. Høstmarinøkkel er fredet i Norge.
Andrea Moletta
Andrea Moletta (født 23. februar 1979 i Cittadella, Padova) er en italiensk, tidligere profesjonell landeveissyklist som blant annet syklet for Gerolsteiner og Miche-Guerciotti.
OpenDocument
OpenDocument er et åpent dokumentformat, en standard for hvordan dokumenter skal lagres. KOffice var den første kontorpakken som benyttet dette formatet, med OpenOffice.org 2.0 like etter. Formatet er blitt både ISO-standard og IEC-standard.
Virkemåte
En OpenDocument-fil er en XML-fil med  som rot-element. Alternativt kan det være en samling med slike XML-dokumenter komprimert med ZIP.
Filendelsen begynner alltid på "od", mens den siste bokstaven forteller hva slags dokument dette er. For tekstdokumenter blir filendelsen ".odt".
Hensikt
Det er store langsiktige fordeler med en åpen standard for dokumentlagring. I motsetning til lukkede formater, er det ingen hemmelighet hvordan informasjon skal leses og skrives til en fil av et åpent format. Dette vil sikre dokumentenes lesbarhet for framtiden, så lenge dokumentasjonen av formatet tas vare på. Det blir også atskillig enklere å lage forskjellige programmer som bruker samme format. Sist, men ikke minst er åpenhet et mål i seg selv; friheten til å kunne bruke, distribuere og modifisere programvare uansett hensikt kan også verdsettes.
Innen programvareindustrien finnes det flere eksempler på at når en programvare dominerer et nisjemarked, vil eventuelle bedriftshemmeligheter og patenter effektivt hindre kunkurranse, slik at en produsent omtrent får monopol innen det aktuelle bruksområdet. Mange mener derfor patenter ikke har noe å gjøre i programvare. Amerikanske Microsoft er firmaet som praktisk talt har verdensmonopol, både på operativsystemer og kontorprogramvare. OpenDocument spiller en avgjørende rolle i fri-programvare-bevegelsens kamp mot Microsofts dominans på kontorprogramvare.
Les mer (engelsk): her
Standardisering
OpenDocument ble fra 30. november 2006 publisert som ISO-standard ISO/IEC 26300:2006 Information technology -- Open Document Format for Office Applications (OpenDocument) v1.0
Ifølge Forskrift om IT-standarder i offentlig forvaltning skal offentlig dokumenter som skal kunne bearbeides videre, publiseres i Open Document Format (ODF), versjon 1.1 (OASIS, 1.2.2007). Dette kravet trådte i kraft 1. januar 2010.
Støtte i Microsoft Office
Microsoft finansierer prosjektet OpenXML/ODF Translator på Sourceforge, som utvikler tilleggspakker for Microsoft Offices Word, Powerpoint og Excel slik at disse kan lagre og åpne dokumenter i OpenDocument-format.
Microsoft har laget et konkurrerende XML-format, OOXML, som også benytter seg av XML-dokumenter pakket med ZIP-komprimering.
Norwich terrier
Norwich terrier er en liten terrier med mye personlighet. Rasen har eksistert siden 1800-tallet, og ble først brukt i rottejakt. I dag er den brukt som selskapshund.
Om rasen
Norwich terrieren er en av de minste terrierne og har eksistert i Øst-England i over hundre år. På slutten av 1800-tallet hadde studentene ved Cambridge-universitetet hunden som maskot, men den ble ikke utstilt som en egen rase før 1935. Norwich er en typisk sjefete terrier som har høye tanker om sin egen betydning. Til tross for dette er den en fin familiehund som går godt sammen med eldre barn. Den er ikke fullt så vanskelig å dressere som andre terriere og følger villig med på lange turer. Rasen er sunn og fri for de fleste skavanker.
På 1800-tallet fantes det flokker med små, røde terriere som hadde utviklet seg fra irske terriere. Norwich terrieren stammer kanskje fra disse eller fra den utdødde Trumpington-terrieren.
Utseende, anatomi og fysikk
Hvete, rød, grå og svart/tan.
Kilder
Litteratur: Alle verdens hunder av Bruce Fogle, Spektrum forlag, 2005.
Ə
Ə og ə er en bokstav som brukes for å skrive aserbajdsjansk, der den representerer lyden /æ/. Både majuskelen og minuskelen er basert på en minuskel e, typesatt opp-ned; i motsetning til den nigerianske Ǝ, der majuskelen er basert på en majuskel E typesatt opp ned. Bokstaven var den syvende bokstaven (mellom E og F) i det felles-latinske alfabetet som ble brukt i Sovjetunionen for tyrkiske minoritetsspråk i mellomkrigstiden. I 1939 gikk man over til kyrillisk skrift også for minoritetsspråk, men bokstaven ə ble beholdt (som kyrillisk ә, den andre bokstaven i alfabetet mellom а og б). Da Sovjetunionen ble løst opp og Aserbajdsjan fikk sin uavhengighet, valgte man å gjeninnføre det latinske alfabetet. Først ble ə erstattet med ä, som i andre språk med lignende ortografi, men dette ble tidlig skiftet tilbake til ə av historiske grunner.
Mellom 1957 og 1986 ble bokstaven også brukt for å skrive zhuang, men da man gikk over til ASCII-kompatibel rettskriving ble den erstattet av digrafen «ae». Lyden den representerte er den samme som i jaŋalif-alfabetet, /æ/.
Minuskelen brukes i det internasjonale fonetiske alfabetet, dog med en annen verdi, og da kalles tegnet og lyden schwa.
I Unicode kodes ə som U+018F (&#X018F;) og U+0259 (&#X0259;).
Friby
En friby er en by som har påtatt seg å være vertskap for en forfulgt forfatter i opptil to år. De fleste fribyer er tilknyttet den internasjonale organisasjonen ICORN, International Cities of Refuge Network, som organiserer ordningen og godkjenner forfatterne.
Fribynettverket kom i sin tid i stand etter en ide fra forfatteren Salman Rushdie i 1993, og første friby ble etablert i 1994.
For forfatterne betyr fribyordningen at de kommer seg i trygghet, og at de sikres ro til å gjenoppta sitt arbeide. Som gjesteforfatter representerer han eller hun de talløse andre forfattere verden over som er forfulgt, fengslet eller for alltid er blitt brakt til taushet. Ved å være en friby tar byen ikke bare et viktig standpunkt i forhold til ytringsfrihet, men bidrar også konkret til å hjelpe eller redde et menneske.
Krav til gjesteforfattere
For at en person skal komme inn under fribyordningen, må han/hun være forfatter med en viss litterær produksjon og beviselig være truet eller forfulgt i sitt hjemland på grunn av sitt litterære virke. Definisjonen forfatter inkluderer forfattere av både skjønnlitterære og faglitterære verk og skuespill, poeter, redaktører, oversettere, forleggere, journalister og tegneserietegnere.
Forfattere som kommer til en friby i Norge har formell status som gjesteforfatter i fribyperioden, etter dette er han/hun kvoteflyktning og har muligheten til å bli værende i landet.
Krav til vert
Vertsbyenes og kommunenes utøvende rolle er først og fremst koordinerende. Det legges vekt på å involvere forfatterne i lokale, nasjonale og internasjonale litterære miljøer, og det jobbes opp mot forlagsbransjen med tanke på mulig oversettelse med påfølgende utgivelse av forfatterens verk i Norge. En ønsker å sette i gang prosjekter som kan utnytte forfatterens ulike potensialer og forberede mulige kunstneriske engasjement i regionen dersom han/hun velger å bosette seg i byen etter at fribyoppholdet er over. Her setter økonomien begrensninger, men det søkes om støtte fra lokale/nasjonale kulturinstanser.
Fribyer i Norge
I Norge er det tolv fribyer pr. januar 2016:
Fribyer utenfor Norge
Ved årsskiftet 2010-2011 hadde ICORN 35 fribyer i Europa, USA og Latin-Amerika. Nettverket er i stadig og rask vekst, nye byer blir medlemmer og antall forfattere som står på venteliste for en friby øker.
John Mayasich
John Edward Mayasich (født 22. mai 1933 i Eveleth i Minnesota) var en amerikansk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.
Mayasich vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks.
Fire år senere, under vinter-OL 1960 i Squaw Valley ble han olympisk mester i ishockey. USA vant alle fem kampene i finaleserien som besto av seks lag. Canada ble nummer to og Sovjetunionen kom på tredjeplass.
Mayasich ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han deltok i åtte verdensmesterskap, 1957, 1958, 1961, 1962, 1966 og 1969.
Eldey
Eldey (islandsk for «ildøy») er en øy og et vulkansystem i Island. Øyen ligger 15 km vest for Reykjanes, har et areal på 3 hektar og en høyde på 77 meter over havet. Vulkansystemet består av sprekker uten en sentral vulkan.
Fuglekoloni
Øyens bratte klipper er tilholdssted for et stort antall fugler, inkludert en koloni av havsule som har hatt 14,000 - 18,000 hekkende par, halvparten av Islands totale bestand.
Eldey hadde den aller siste kolonien med hekkende geirfugl, før arten ble utryddet. Det siste hekkende paret ble drept der av lokale jegere 3. juli 1844.
Øyen ble vernet i 1974, og landstigning er ikke lenger tillatt.
Vulkansk aktivitet
Vulkansystemet Eldey er undervanns, med øya Eldey og skjærene Eldeyardrangur, Geirfugladrangur og Geirfuglasker over vann. Det består av parallelle, flattoppede, langstrakte rygger. Maksimal dybde er 250 meter. I historisk tid er det registrert seks utbrudd, i 1211, 1340, 1422, 1879, 1884 og 1926. De varte fra noen få dager til noen få uker. I 1879 og 1926 ble det dannet nye øyer. Disse ble etter kort tid brutt ned av havet. Øyen Eldey kan ha hatt maksimalt 100 meter høyde.
Fylkesvei 803
Fylkesvei 803 (Fv803) går mellom Trofors og Aspneset i Grane.
Før 1. januar 2010 var veien del av riksvei 73, etter at regionsreformen trådte i kraft fikk den status som primær fylkesvei.
Frem til 2019 hadde veien betegnelsen fylkesvei 73.
Sitrontetra
Sitrontetra, også kalt champagnetetra, er en art tropiske ferskvannsfisk som blir opp til 5 cm lang. Den ble tilgjengelig i akvariehandelen i 1932.
Kjønnet til voksne fisk kan avgjøres ved å se på den svarte ytterkanten på gattfinnen. Hos hunner er dette en tynn svart strek. Hos hanner, spesielt hos alfahanner, er kanten mye tykkere. Hos lekende alfahanner kan den dekke opptil en tredjedel av gattfinnen.
I naturen lever denne fisken i klart vann med moderat strøm. Den holder seg på grunt vann, i nærheten av vannplantebed. Vannet er litt surt og hardheten er lav. Stimene omfatter flere tusen individer, hvor de svarte og gule fargetegningene gjør det vanskelig å følge ett enkelt individ med øynene. Den holder seg stort sett i midtre og lavre midtre vannlag.
De trives best i et beplantet akvarium, hvor de bør holdes i stim på minimum seks individer. Hvis man har plass til det, er enda flere fisk å foretrekke, da arten viser en klar tendens til å stime sammen ved enhver anledning. I et beplantet akvarium viser sitrontetraen klarere farger – unge eksemplarer i ubeplantede akvarier i zoo-butikken virker ofte «utvasket» i fargene.
Vannet i akvariet bør ha en hardhet på under 8° dH og være litt surt (pH 6,0 – 7,4, ideelt 6,6). Temperaturen bør ligge mellom 21 °C og 28 °C, men de tåler temperaturer opp til 32 °C i lange perioder hvis vannet er oksygenrikt. En pH på 8 eller høyere, eller for hardt vann, kan være livsfarlig for denne fisken.
Den tar det meste av fôr den blir tilbudt. Den kan leve opp til åtte år i akvarium, men seks år er mer vanlig.
Shaun Donovan
Shaun Donovan (født 24. januar 1966 i New York City i USA) er en amerikansk politiker og bolig- og byutviklingsminister i Barack Obamas regjering. Han var tidligere sjef for boligetaten i New York. Donovan er født i New York og studerte offentlig forvaltning og arkitektur ved Harvard University. Han var fungerende direktør i Federal Housing Administration i Bill Clintons regjering.
Tennis under Sommer-OL 1904
Tennis under Sommer-OL 1904. Tennis var med for tredje gang på det olympiske programmet. Men i motsetning til forrige leker da damer deltok var det kun single- og double for herrer 1904 i St. Louis. De tapende semifinalistene fikk alle bronsemedalje. Det var totalt 36 deltakere hvorav 35 var fra USA og en var fra Tyskland. Hjemmenasjonen USA vant samtlige medaljer.
Ryfoss
Ryfoss et lite bygdesentrum i Vang kommune i Valdres i Innlandet fylke.
I Ryfoss ligger blant annet Fossevang hotell  og Ryfoss Misjonshus.
Severdigheter}}
Høre stavkirke ligger 2 km nord for Ryfoss.
Ryfossen (Vang)
Daniel Kehlmann
Daniel Kehlmann (født 13. januar 1975 i München i Bayern) er en tysk forfatter. Han er sønn av regissøren Michael Kehlmann. Han har både tysk og østerriksk statsborgerskap, og bor i dag i Berlin. Han studerte litteraturvitenskap og filosofi og arbeidet med en doktorgrad om det sublime i Immanuel Kants verker, inntil arbeidet med doktorgraden bla avbrutt på grunn av hans suksess som forfatter.
Han skrev sin første roman som 22-åring og har fått en lang rekke tyske og internasjonale utmerkelser for sine romaner. Ich und Kaminski som kom ut i 2003 var den første som han gjorde internasjonal suksess med. Kehlmann fikk et enormt internasjonalt gjennombrudd med Die Vermessung der Welt i 2005 (oversatt til norsk av Sverre Dahl med tittelen Oppmålingen av verden), den er oversatt til 46 språk og har totalt solgt i tre millioner eksemplarer verden over. Die Vermessung der Welt er den største suksessen for en tysk roman siden Patrick Süskinds Parfymen ble publisert i 1985. Kehlmanns verker, og i særlighet Die Vermessung der Welt, er sterkt påvirket av latinamerikansk magisk realisme.
Stønesbotn
Bebyggelse rundt fjorden
Innerst i fjorden ligger Fjordbotn i øst og Kjosen i vest. På østsiden av fjorden bor det kun mennesker lengst inne i Fjordbotn, som innbefatter grendene Indergård og Yttergård. I Fjordbotn er det campingplass. Ytterst på østsiden ligger boplassen Gavlen som er fraflyttet.
Daniel Kehlmann
Kehlmann har skrevet essays om litteratur og poetikk og flere skuespill. Han har skapt debatt med sin kritikk av det tyske regi-teatrets dominans i Tyskland og Østerrike, blant annet på festspillene i Salzburg i 2009.
Stønesbotn
Bebyggelse rundt fjorden
Langs vestsiden derimot er det bebyggelse nesten hele veien. Innerst i fjorden kalles bygda gjerne Stønnesbotn. Her ligger grendene Elveland, Hundbergnes, Galnslått og Huselv. Lenger ut ligger den langstrakte bygda Botnhamn, hvor det er både skole, barnehage, butikk og aldershjem.
Veier og kommunikasjon
Fra veikrysset i Kjosen går fylkesvei 861 østover langs fjordbotnen og videre mot Gibostad og Silsand. På østsiden av Stønnesbotn er det kun en kort veistrekning på en knapp kilometer fra fylkesveien i Indergården og utover til Yttergården.
På sommerhalvåret går det ferger fra Botnhamn over Malangen til Brensholmen på Kvaløya. Fra fergekaia i Botnhamn går fylkesvei 862 sørover langs vestsiden av fjorden via veikrysset i Kjosen og videre vestover mot Senjahopen. Fra Botnhamn sentrum går dessuten Fv 274 (Tr.) utover langs Malangen mot Sand og Laukvik. Og fra veikrysset i Huselv går Fv 277 (Tr.) over fjellet til Husøya.
Det går også en 6 km lang kommunal vei fra Heimdal, like sør for Botnhamn, vestover til Baltsfjord.
Stønnesbotn grunnkrets
Stønnesbotn er også navnet på en grunnkrets i Stønnesbotn/Øyfjordområdet. Grunnkretsen består av området rundt den indre (sørlige) delen av fjorden. Grensa mot Botnhamn grunnkrets går på vestsiden av fjorden langs veien mot Husøya og på østsiden ved Lanes. I nord grenser grunnkretsen, foruten til Botnhamn, også til Baltsfjord, i vest til Husøy og til Senjahopen i Berg kommune, i sør til Svartfjell og i øst til Lysbotn. Grunnkretsen dekker et areal på 55,93 km².
Innbyggertall i Stønnesbotn grunnkrets:
Navnets opprinnelse
Fjordnavnet Stønnesbotn er trolig sammensatt av et opprinnelig stedsnavn Stufunes, av stufa f ’stue’ og nes n ’spisst og smalt stykke land som stikker ut i sjøen’ (altså ’et nes der det har stått ei stue’), og botn m ’bunn’. O.Rygh nevner i forbindelse med gårdsnummer 34 Fjordbotn at ”Ligesom i Stønnesbotn findes -botn brugt i Navne paa flere Fjorde paa Senjenøen, der ligesom denne skjærer sig dybt ind og er noget smalere i den ydre end i den indre Del, saaledes Tranøbotn i Tranø og Lysebotn i Lenviken.” (Norske Gaardnavne bind 17, s. 86).
Stufunes i tidligere Hillesøy herred er kjent som ’Stunesbotn, Stauffnisbott’ fra 1567, men er nå forsvunnet som gårdsnavn. Imidlertid er det ”aabenbart bevaret i Fjordnavnet Stønnesbotn”, se Norske Gaardnavne bind 17, s. 88-89. For å skille denne –botn fra andre fjorder med samme grunnord kan vi tenke oss at navngiver har festa seg ved noe som kjennetegner akkurat denne fjordarmen, nemlig at det stod ei stue på et nes som var synlig for de som kom sjøveien. Muligens er/var to bruk beliggende på Litjeneset overfor Gavlen ytterst i Stønnesbotn levninger av den forsvunne gården (i Norske Gaardnavne oppført under gårdsnummer 37, bruksnummer 8 og 10 ”Lillenes ytre og indre”), se Norske Gaardnavne bind 17, s. 87.
En annen mulig forklaring Rygh nevner, er "Det maa dog merkes, at der er et Elvenavn Stuva, "den korte", (Norske Elvenavne S. 250), som ogsaa kunde indeholdes i dette Gaardnavn." Norske Gaardnavne bind 17, s. 88-89.
Norges Markedshøyskole
Norges Markedshøyskole er en tidligere høgskole for markedsføringsutdanning, etablert ved Oslo Børs i 1918 under navnet Reklameskolen. Senere het den Markedsføringskolen, før den i 1989 tok navnet Norges Markedshøyskole. I løpet av sine siste år overtok NMH Institutt for Høyere Markedsføring (IHM) og Oslo Markedsføringshøyskole. I 1992 fusjonerte NMH med Handelshøyskolen BI.
Karosseri
Karosseri, eller overstell, på en bil er alle ytre deler som beskytter bilens andre komponenter eller passasjerene mot utvendig påvirkning. Karosseriet har flere oppgaver. Et selvbærende må være så solid at det tåler vekten av motor, drivverk og de andre komponentene samt passasjerer og bagasje og det må tåle vridningskreftene når bilen manøvrerer. Det må midlertidig ikke være for solid, da det må ta opp mesteparten av energien ved en kollisjon ved deformering. En chassisramme vil måtte gjøre det samme, men vil samtidig begrense karosseriets behov for styrke med hensyn til belastninger fra drivverk og fjæring.
Karosseriets aerodynamiske egenskaper er også viktige, både for å minske luftmotstanden og dermed drivstofforbruket, men også for bilens kjøreegenskaper. Et høyt karosseri med rette sider er for eksempel mer påvirkelig for sidevind enn et lavt med avrundede deler.
Typer karosseri i bruk er selvbærende (eksempel Opel Vectra) og med separat ramme (eksempel Mercedes-Benz Geländewagen), samt hybrider mellom de to (eksempel Land Rover Discovery 3). Så godt som alle lastebiler er utstyrt med ramme. Karosseriet består da av motor-og førerrom og eventuelt lastekasse (kapell).
Karosseriets hoveddeler:
Forskjellige modeller:
Tom Stamsnijder
Han la opp etter 2018-sesongen.
William Cleary
William John «Bill» Cleary jr. (født 19. august 1934 Cambridge i Massachusetts) var en amerikansk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.
Cleary vant en olympisk sølvmedalje i ishockey i vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks.
Fire år senere, i vinter-OL 1960 i Squaw Valley ble han olympisk mester i ishockey. USA vant alle fem kampene i finaleserien som besto av seks lag. Canada ble nummer to og Sovjetunionen kom på tredjeplass.
Cleary ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han deltok i fire verdensmesterskap, i tillegg til OL-turneringene som også var verdensmesterskap, VM 1957 og 1958.
Krägga
Krägga er et svensk tettsted i Håbo kommune i Uppsala län i landskapet Uppland. I 2010 hadde tettstedet 331 innbyggere.
Fadder
En fadder, ved dåp også kalt gudforelder (gudfar og gudmor), er en person som har et spesielt ansvar for å ta seg av en annen. Begrepet er innført gjennom kristendommen, men brukes også på en rekke andre områder, særlig ved fjernadopsjon.
Dåp i Den norske kirke
Tradisjonen med faddere går helt tilbake til det andre århundre da barn av kristne martyrer fikk nye «foreldre». Ved dåp i våre dager er fadderen vitne om at dåpen er foretatt, og de blir bedt om å være med å gi barnet kristen opplæring. De kan under dåpshandlingen ha særlige oppgaver som å bære barnet eller ta av barnets dåpslue. En kvinnelig fadder kalles gjerne gudmor, en mannlig fadder gudfar. Forskjellen på gudforelder og fadder er at den som bærer barnet blir gudforelder, og de som bevitner barnets dåp ved døpefonten er faddere. Tilsvarende for en fadder som tar av dåpslua før dåpen, de har blitt kalt «luefadder». Det er også mulig å være gudmor eller gudfar uten å være fadder for barnet.
Når et barn skal døpes, velger foreldrene faddere. De fleste foreldre er nøye med hvem de velger. De vil gjerne ha faddere som kan bety noe positivt for barnet, som kan følge det i oppveksten og være en voksenperson som bryr seg om barnets beste. Derfor regnes det som en tillitserklæring å bli spurt om å være fadder.
Fadderne er ikke alene om sin oppgave. Sammen med hele kirken, spesielt den lokale menighet, skal de «be for den døpte, oppmuntre denne til å høre Guds ord og finne sin plass i menigheten og ved nattverdbordet», som det heter i dåpsliturgien.
Den døpte får ofte et spesielt forhold til fadderne sine. Faddere kan bidra til at dåpsdagen blir feiret som en litt annerledes fødselsdag der en snakker om det som skjedde ved dåpen. De kan også for eksempel sende barna bøker og musikk med kristent innhold. For de døpte kan det også være trygt å vite at det er noen som bryr seg spesielt om dem og ber for dem.
Fadderskap (givertjeneste)
Fadderskap er et begrep som ofte brukes i bistandssammenheng, og beskriver en givertjeneste hvor en «fadder» (giver) har et «fadderbarn» som han/hun støtter i et fattig land. Typisk vil den økonomiske støtten ikke bare gå til det enkelte barn, men til prosjekter i barnets lokalsamfunn.
Konfirmasjon i Den katolske kirke
I Den katolske kirke skal man ha en fadder ved konfirmasjonen. Det er ofte slik at dette er en eller begge fadderne fra dåpen. Ved konvertering til katolisismen har man også en fadder, som samtidig er fermingsfadder.
Rusavvenning
Anonyme alkoholikere og andre organisasjoner som arbeider med rusavvenning har fadderordninger, slik at de som er nye i en gruppe får hjelp og støtte fra en person som har vært gjennom det samme tidligere.
Andre sammenhenger
I situasjoner hvor personer går inn i en situasjon de er ukjent med er det i noen tilfeller opprettet fadderordningner. Dette er f.eks. vanlig på universiteter, hvor personer som har studert en tid og kjenner til hvordan institusjonen fungerer tar på seg å guide en gruppe og å være til stede for å svare på spørsmål i de første studiedagene.
Det er også en del store arbeidsplasser som har fadderordninger for å lette tilpasningen til et nytt arbeidsmiljø.